ai4bharat/Pralekha huggingface dataset:
पंतप्रधान कार्यालय
राष्ट्रीय हवामानशास्त्र परिषदेच्या येत्या 4 जानेवारीला होणाऱ्या उद्घाटन समारंभात पंतप्रधान नरेंद्र मोदी यांचे भाषण
राष्ट्रीय आण्विक कालदर्शिका आणि भारतीय निर्देशक द्राव्यचे पंतप्रधानांच्या हस्ते राष्ट्रार्पण
राष्ट्रीय पर्यावरण प्रमाणन प्रयोगशाळेचा पायाभरणी समारंभही पंतप्रधानांच्या हस्ते होणार
नवी दिल्ली, 2 जानेवारी 2021
येत्या चार जानेवारीला राष्ट्रीय हवामानशास्त्र विभागाची परिषद होणार असून, पंतप्रधान नरेंद्र मोदी या परिषदेचे दूर दृश्य प्रणालीच्या माध्यमातून उद्घाटन करतील तसेच यावेळी त्यांचे विचारही मांडतील. तसेच ‘राष्ट्रीय आण्विक कालदर्शिका’ आणि ‘भारतीय निर्देशक द्राव्य’ यांचेही पंतप्रधानांच्या हस्ते राष्ट्रार्पण होईल. ‘राष्ट्रीय पर्यावरण प्रमाणन प्रयोगशाळेचे’च्या इमारतीची पायाभरणी देखील पंतप्रधान करतील. केंद्रीय मंत्री डॉ हर्ष वर्धन देखील या कार्यक्रमाला उपस्थित असतील.
राष्ट्रीय आण्विक कालदर्शिकेमुळे, भारतीय प्रमाणवेळ 2.8 नॅनो सेकंदच्या अचूकतेनुसार दर्शवली जाऊ शकेल. ‘भारतीय निर्देशक द्राव्य’ आंतरराष्ट्रीय प्रमाणित निकषांनुसार गुणवत्तेची हमी देणारी प्रयोगशाळा उभारण्यासाठी, चाचणी आणि अंशाकनासाठी सहाय्यभूत ठरेल. राष्ट्रीय पर्यावरण प्रमाणन प्रयोगशाळा हवेत तसेच उद्योगातून होणाऱ्या उत्सर्जनाच्या पातळीवर देखरेख ठेवून, त्याचे प्रमाणपत्र देण्यासाठी स्वयंपूर्णता आणण्यास मदत करेल.
परिषदेविषयी माहिती :
राष्ट्रीय हवामानशास्त्र परिषद 2021 चे आयोजन वैज्ञानिक आणि औद्योगिक संशोधन आणि राष्ट्रीय भौतिकी प्रयोगशाळा ,नवी दिल्लीने केले आहे. या संस्थेचे हे अमृतमहोत्सवी वर्ष आहे. या परिषदेची संकल्पना, “देशाच्या एकात्मिक विकासासाठी हवामानशास्त्र’ अशी आहे.S.Thakur/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
स्वातंत्र्य दिनाच्या पूर्वसंध्येला राष्ट्रपती द्रौपदी मुर्मु यांच्याकडून तटरक्षक पदक आणि आयसीजी कर्मचाऱ्यांना तटरक्षक पदके देण्यास मंजुरी
राष्ट्रपती श्रीमती द्रौपदी मुर्मु,ज्या सशस्त्र दलाच्या सर्वोच्च कमांडर देखील आहेत, त्यांनी 2022च्या स्वातंत्र्य दिनाच्या पूर्वसंध्येला खालील भारतीय तटरक्षक दलाच्या जवानांना त्यांच्या विशेष शौर्य, कर्तव्याप्रती अपूर्व निष्ठा आणि विशिष्ट कामगिरीसाठी आणि गुणवत्तापूर्ण सेवा प्रदान केल्याबद्दल राष्ट्रपती तटरक्षक पदक  आणि इतर तटरक्षक पदके  देण्यास मंजूरी दिली आहे.
राष्ट्रपती तटरक्षक पदक 
- आयजी, श्री दिनेश राजपुत्रन, टीएम  
- तटरक्षक पदक 
- कमांडंट कुणाल चंद्रकांत नाईक 
- तटरक्षक पदक 
- डीआयजी श्री प्रशांत कुमार शर्मा 
- डीआयजी श्री पंकज वर्मा 
- श्री प्रकाश, PSE , 07246-T
नौवहन मंत्रालय
येत्या पाच वर्षात लॉजिस्टिक खर्च जागतिक सरासरीच्या 9 टक्क्यांपर्यंत खाली आणण्यासाठी सरकार वचनबद्ध-केंद्रीय नौवहन मंत्री
किनारपट्टी नौवहन , अंतर्गत जलमार्ग आणि क्रूझ पर्यटन यांचे भांडवल करणे आवश्यक
नौवहन महासंचालनालयाचा 70 वा वर्धापनदिन साजरा
मुंबई, 3 सप्टेंबर 2019
केंद्रीय नौवहन मंत्री मनसुख मांडवीय यांनी आज मुंबईत नौवहन महासंचालनालयाचा  ७० वा वर्धापनदिन सोहळ्याचे उदघाटन केले. संचालनालयाने आयोजित केलेल्या " भारतीय सागरी प्रशासन, ७० वर्षे-आगामी काळातील स्वप्ने" या विषयावरील परिषदेला संबोधित करताना मांडवीय म्हणाले कि नवभारताच्या निर्मितीत सागरी क्षेत्र महत्वाची भूमिका पार पाडू शकते. येत्या पाच वर्षात भारतीय उद्योग क्षेत्राचा लॉजिस्टिक खर्च जागतिक सरासरीच्या 14 टक्के वरून 9 टक्के पर्यंत खाली आणण्यासाठी सरकार वचनबद्ध असल्याचे ते म्हणाले. यामुळे आपली निर्यात 25 टक्के वाढण्यास आणि किमतीही 2.5 टक्के कमी होण्यास मदत होईल असे ते म्हणाले. मुंबईत पवई इथल्या शिपिंग कार्पोरेशनच्या सागरी प्रशिक्षण संस्थेत हा कार्यक्रम आयोजित करण्यात आला होता.
त्यांनी सागरी उद्योगाच्या विविध हितधारकाना सांगितले की किनारपट्टी नौवहन, जहाज दुरुस्ती आणि देखभाल, क्रूझ पर्यटन आणि अंतर्गत जलमार्ग यांसारख्या संधींचे भांडवल करणे गरजेचे आहे. अंतर्गत जलमार्ग आणि किनारपट्टी नौवहन,यामुळे सार्वजनिक वाहतुकीचा खर्च कमी होईल असे ते म्हणाले. समस्या सोडवण्यात लवचिकता आणि संशोधनाच्या महत्वावर भर देत ते म्हणाले कि तंत्रज्ञानामुळे घाबरून जाऊ नका. तंत्रज्ञान संधी निर्माण करते आणि स्पर्धेचा धैर्याने सामना करायला हवा, तीच यशाची गुरुकिल्ली आहे.
जहाज बांधणी करणारे आणि किनारपट्टी भागात नौवहन करणाऱ्यांसाठी भांडवली खर्च कमी करण्याबाबत केंद्रीय अर्थमंत्र्यांबरोबर चर्चा सुरु असल्याचे त्यांनी सांगितले. सरकार भारतीय कंपन्यांना परदेशी जहाजांच्या संचलनासाठी दीर्घकालिन चार्टरची अनुमति देण्याबाबत विचार करत असल्याची माहिती त्यांनी दिली. यामुळे छोट्या उद्योजकांना मदत मिळेल आणि किनारपट्टी नौवहनाचा विकास होईल असे ते म्हणले. सरकार स्थिर , उद्योग -स्नेही आणि संपत्ती निर्माण करणार्यांना मदत करणारे असल्याची ग्वाही त्यांनी दिली. सुधारणा, संशोधन आणि उत्तम परिणामांसाठी त्यांनी उपस्थितांना नियमितपणे शिकत राहण्याचे आवाहन केले .
तत्पूर्वी सकाळी त्यांनी सागरी प्रशिक्षण संस्थेच्या सर्वायवल इन सर्वायवल क्राफ्ट अँड रेस्क्यू बोट्स  नावाच्या अभ्यासक्रमाचे उद्घाटन केले.
भारतीय सागरी क्षेत्राच्या वैभवशाली इतिहास आणि कामगिरी अधोरेखित करणाऱ्या प्रदर्शनाचे उदघाटनही त्यांनी केले.
R.Tidake/S.Kane/P.Kor
(Visitor Counter : 86
पंतप्रधान कार्यालय
पंतप्रधानांनी शेतकऱ्यांची केली प्रशंसा
नवी दिल्ली, 27 सप्टेंबर 2020
आपल्या “मन की बात” या भाषणात पंतप्रधान म्हणाले, की कोविड च्या कठीण काळात देशातील शेतकऱ्यांनी प्रचंड प्रतिकारक्षमता दाखवली.
पंतप्रधान म्हणाले की, जर कृषीक्षेत्र मजबूत असले तर आत्मनिर्भर भारताचा पाया भक्कम राहील.नजीकच्या काळात या क्षेत्रावरील अनेक निर्बंध मुक्त करण्यात आले असल्याचे आणि मिथकांना छेद देण्यात आला असल्याचे त्यांनी निदर्शनास आणून दिले. हरीयाणातील श्री. कन्वर चव्हाण यांचे उदाहरण देत पंतप्रधानांनी सांगितले, की चव्हाण यांना आपली फळे आणि भाजीपाला मंडईच्या बाहेर विकण्यात अनेक अडचणी येत होत्या, परंतु 2014मधे कृषी उत्पन्न बाजार समिती कायद्यातून फळे आणि भाजीपाला यांना वगळण्यात आले, याचा चव्हाण यांना खूप फायदा झाला. त्यांनी शेतकऱ्यांच्या उत्पादनांची संस्था स्थापन केली आणि आता त्यांच्या गावातील शेतकरी मका आणि त्याच्या विविध प्रकारांची लागवड करतात  आणि ते उत्पन्न दिल्लीतील आझादपूर मंडईत,मोठ्या किरकोळ साखळी दुकानांत आणि पंचतारांकित हॉटेल्समधून थेट पुरवितात, त्यामुळे त्यांच्या उत्पन्नात कमालीची वाढ झाली आहे.शेतकऱ्यांना आपली फळे आणि भाजीपाला याची विक्री कुणालाही कुठेही करण्याची मुभा आहे, आणि तो त्यांच्या प्रगतीचा पाया आहे, तसेच हे तत्त्व देशभरातील सर्व शेतकऱ्यांना त्यांच्या सर्व प्रकारच्या उत्पादनांसाठी प्रभावित करत आहे,असे पंतप्रधानांनी आपल्या भाषणात अधोरेखीत केले.
पंतप्रधानांनी श्री.स्वामी समर्थ फार्म प्रोड्यूस कंपनी लिमिटेड या महाराष्ट्रातील कृषी उत्पादन संघटनेचे उदाहरण देत सांगितले ,की शेतकऱ्यांना त्यांची फळे आणि भाजीपाला विकण्यासाठी कृषी उत्पन्न बाजार समिती पासून परीदृश्य केले आहे.पुणे आणि मुंबई येथील शेतकरी आठवडी बाजार स्वतः चालवीत असून मध्यस्थांशिवाय आपल्या मालाची थेट विक्री करत आहेत,असे त्यांनी नमूद केले.
तामिळनाडू येथील एका केळ्याच्या कृषी उत्पादन संस्थे बद्दल सांगताना पंतप्रधान म्हणाले, की शेतकऱ्यांच्या एक समूहाने टाळेबंदीच्या काळात जवळपासच्या गावांतून शेकडो टन भाजीपाला, फळे आणि केळी विकत घेतली आणि त्यांना एकत्र बांधून ती कोम्बो कीट चेन्नईत विकली .त्यांनी लखनौतील 'इरादा शेतकरी उत्पादक समूह बाबत उल्लेख केला. पंतप्रधान म्हणाले की, या समूहाने, टाळेबंदीच्या काळात थेट शेतकऱ्यांच्या शेतातील फळे आणि भाजीपाला घेऊन मध्यस्थांशिवाय लखनौच्या बाजारात विक्री केली.
नवनिर्माण आणि नवीन तंत्रज्ञानाचा अवलंब करून कृषी क्षेत्र अधिक प्रगती करेल,असे पंतप्रधानांनी निदर्शनास आणून दिले. ईस्माईल भाई यांनी घरच्यांचा विरोध पत्करून शेती व्यवसाय स्विकारणाऱ्या गुजरातमधील शेतकऱ्याचे उदाहरणही पंतप्रधानांनी दिले. ईस्माईल भाईंनी ठिबक सिंचन तंत्रज्ञानाचा उपयोग करून बटाट्याची लागवड केली आणि आणि उत्तम दर्जाचे बटाटे हा त्यांचा हाँलमार्क बनला असून ते देखील आता मध्यस्थांशिवाय आपल्या मालाची थेट विक्री करून उत्तम लाभ मिळवत आहेत. मणिपूरमधील श्रीमती बिजय शांती या महिलेने कमळाच्या देठापासून धागा तयार केल्याच्या स्टार्ट अप कंपनीच्या प्रयत्नांचे कौतुक करत या नाविन्यपूर्ण कल्पकतेने कमळाची लागवड आणि वस्त्रोद्योग या क्षेत्रात नवीन वाटा उघडल्या गेल्या असल्याच्या कथेची सर्वांना माहिती दिली.
B.Gokhale/S.Patgoankar/ P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
युवा व्यवहार आणि क्रीडा मंत्रालय
लोकसभा अध्यक्ष ओम बिर्ला 11 मार्च रोजी तिसऱ्या राष्ट्रीय युवा संसद महोत्सवाच्या  समारोप सोहोळ्याला संबोधित करणार तर महोत्सवाच्या राष्ट्रीय फेरीच्या उद्घाटन सत्राला केंद्रीय युवा व्यवहार आणि क्रीडा मंत्री अनुराग ठाकूर उद्या संबोधित करणार
नवी दिल्ली, 9 मार्च 2022
केंद्रीय युवा व्यवहार आणि क्रीडा मंत्री अनुराग ठाकूर 10 मार्च 2022 रोजी राष्ट्रीय युवा संसद महोत्सव 2022 च्या राष्ट्रीय फेरीच्या उद्घाटन सत्राला संबोधित करतील. लोकसभा अध्यक्ष, ओम बिर्ला 11 मार्च 2022 रोजी नवी दिल्लीतील संसदेच्या मध्यवर्ती सभागृहा मध्ये तिसऱ्या राष्ट्रीय युवा संसद महोत्सवाच्या  समापन सोहोळ्याला संबोधित करतील युवा व्यवहार आणि क्रीडा राज्यमंत्री निसिथ प्रामाणिक सहभागींना प्रमाणपत्रांचे वितरण करतील. पहिल्या तीन राष्ट्रीय विजेत्यांना देखील समारंभाच्या वेळी लोकसभा अध्यक्षांसमोर बोलण्याची संधी मिळेल.
राष्ट्रीय युवा संसद महोत्सव
सार्वजनिक सेवांसह आगामी काळात विविध क्षेत्रात भरारी घेणाऱ्या तरुणाईचे विचार जाणून घेणे हे राष्ट्रीय युवा संसद महोत्सवाचे  उद्दिष्ट आहे. राष्ट्रीय युवा संसद महोत्सव हा 31 डिसेंबर 2017 रोजी पंतप्रधानांनी त्यांच्या मन की बात द्वारे मांडलेल्या कल्पनेवर आधारित आहे.
N.Chitale/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 141
वाणिज्य आणि उदयोग मंत्रालय
चीनकडून होणाऱ्या आयातीसंदर्भातली तुलनात्मक आकडेवारी
सुरक्षिततेच्या कारणास्तव आणि भारतीय सायबर सुरक्षा आणि सार्वभौमत्व अखंडित राखण्यासाठी केंद्र सरकारने जून 2020 आणि सप्टेंबर 2020 मध्ये विशिष्ट ऐप वर बंदी घातली. या ऐपना पर्यायी ऐप, गुगल प्ले स्टोअर, अॅपल स्टोअरवर उपलब्ध आहेत. भारतीय ऐपसाठी पोषक वातावरण निर्मितीला चालना देण्यासाठी केंद्र सरकारने डिजिटल इंडियाआत्मनिर्भर भारत नवोन्मेश आव्हान सुरु केले आहे.यासाठी त्या-त्या श्रेणीत जागतिक स्पर्धा करण्याची संभाव्य क्षमता बाळगणाऱ्या सर्वोच्च भारतीय ऐपची छोटी सूची करण्यात आली आहे.
कोविड-19 महामारीमुळे जागतिक आणि देशांतर्गत पुरवठ्यात अनेक मर्यादा आल्या आणि जागतिक मागणीतही घसरण झाली. एप्रिल- जुलै 2020 या काळात भारताची चीनमधून आयात घसरून 16.60 अब्ज अमेरिकी डॉलर्स झाली. गेल्या वर्षी याच काळात ही आयात 23.45 अब्ज अमेरिकी डॉलर्स होती. चीनमधून आयात होणाऱ्या सर्वोच्च 50 वस्तूंच्या एप्रिल- जुलै 2020 या काळातल्या आयातीची एप्रिल- जुलै 2019 शी तुलना परिशिष्टात देण्यात आली आहे. इलेक्ट्रोनिक्स भाग, टेलीकॉम उपकरणे,संगणक हार्ड वेअर, दुग्ध व्यवसायासाठीची औद्योगिक यंत्रसामग्री, ग्राहकोपयोगी इलेक्ट्रोनिक्स, इलेक्ट्रिक यंत्रसामग्री, खते, लोखंडी आणि स्टील उत्पादने इत्यादीच्या आयातीत घट दिसून आली.
याचा परिणाम कमी करण्यासाठी केंद्र सरकारने,देशांतर्गत क्षमता विस्तारण्यासाठी पावले उचलत, मोबाईल फोन, इलेक्ट्रोनिक घटक, वैद्यकीय उपकरणे,यासारख्या निवडक क्षेत्रात उत्पादन संलग्न प्रोत्साहन तसेच व्यवसाय सुलभता याद्वारे देशांतर्गत उत्पादनाला प्रोत्साहन देण्यासाठी धोरणांची अंमलबजावणी केली.
कोविड महामारीमुळे आलेल्या मंदीच्या प्रभावातून जागतिक अर्थव्यवस्था सावरल्यानंतरच या उपायांचा उद्योग क्षेत्रावरचा संपूर्ण परिणाम दिसून येईल.
केंद्रीय वाणिज्य आणि उद्योग मंत्री पियुष गोयल यांनी आज राज्य सभेत एका लेखी उत्तरात ही माहिती दिली.
B.Gokhale/N.Chitale/P.Kor
पंतप्रधान कार्यालय
पंतप्रधान नरेंद्र मोदी आणि सौदी अरेबियाचे युवराज मोहम्मद बिन सलमान बिन अब्दुलाझिज अल सौद यांच्यात दूरध्वनीवरून संवाद
पंतप्रधान नरेंद्र मोदी यांनी आज सौदी अरेबियाचे युवराज मोहम्मद बिन सलमान बिन अब्दुलाझिज अल सौद यांच्याशी दूरध्वनीवरून संवाद साधला.
यावेळी उभय नेत्यांनी 2019 मध्ये स्थापन झालेल्या द्विपक्षीय धोरणात्मक भागीदारी परिषदेच्या कामकाजाचा आढावा घेतला आणि भारत-सौदी भागीदारीमध्ये झालेल्या स्थिर विकासाबद्दल समाधान व्यक्त केले. पंतप्रधानांनी दोन्ही देशांमधील व्यापार आणि गुंतवणूकीचा आणखी विस्तार करण्याची इच्छा व्यक्त केली तसेच भारतीय अर्थव्यवस्थेद्वारे सौदी गुंतवणूकदारांना दिल्या जाणाऱ्या संधींवर प्रकाशझोत टाकला.
भारत आणि सौदी अरेबियामधील विशेष मैत्री आणि दोन्ही देशांमधील लोकांमध्ये असलेला संपर्क पाहता कोविड-19 साथीच्या आजाराविरूद्ध एकमेकांच्या प्रयत्नांना पाठिंबा देण्याचे यावेळी उभय नेत्यांनी मान्य केले. परस्पर हितसंबंधासाठी महत्त्वाच्या प्रादेशिक आणि आंतरराष्ट्रीय घडामोडींचा त्यांनी आढावा घेतला.
पंतप्रधानांनी युवराजांना लवकरात लवकर भारत भेटीसाठी येण्याचे पुन्हा आमंत्रण दिले.
रेल्वे मंत्रालय
2024 पासून रेल्वेतील प्रतिक्षा यादी या संदर्भात आलेल्या वृत्ताबाबत स्पष्टीकरण
राष्ट्रीय रेल्वे योजनेच्या मसुद्याविषयी देण्यात आलेल्या काही बातम्यांमध्ये, रेल्वेमध्ये 2024 पासून प्रतिक्षा यादी राहणार नाही किंवा 2024 पासून फक्त निश्चित झालेली तिकिटेच देण्यात येतील असे सूचित करण्यात आले आहे. मात्र प्रतिक्षा यादीची तरतूद हटवण्यात येणार नाही असे स्पष्टीकरण रेल्वेने यासंदर्भात दिले आहे.
मागणीनुसार गाड्या उपलब्ध करून देण्याच्या क्षमतेत वाढ करण्यासाठी प्रयत्न करण्यात येत आहेत.यामुळे प्रवाशांना प्रतिक्षा यादीत तिष्ठत राहण्याची शक्यता कमी होईल. मात्र एखाद्या गाडीत उपलब्ध असणाऱ्या आसनापेक्षा किंवा बर्थपेक्षा प्रवाश्यांची जास्त मागणी असल्यास प्रतिक्षा यादीची सुविधा राहील. मागणी आणि उपलब्धता यातला चढउतार झेलण्याचे काम ही सुविधा करते.
N.Chitale/V.Sahajrao/P.Kor
ऊर्जा मंत्रालय
औष्णिक ऊर्जा प्रकल्पांसाठी वापरल्या जाणाऱ्या कोळसा आयातीच्या स्थितीबाबत राज्यांबरोबर घेण्यात आला आढावा
राज्यांनी कोळसा आयातीसाठी मागणी नोंदवण्याचा आर.के. सिंह यांनी दिला सल्ला
तामिळनाडू आणि महाराष्ट्राने कोळसा आयातीसाठी मागणी नोंदवली
औष्णिक ऊर्जा प्रकल्पांमध्ये वापरल्या जाणाऱ्या कोळशाच्या आयातीच्या स्थितीचा केंद्रीय ऊर्जा मंत्री आर.के. सिंह, यांनी राज्यांबरोबर आढावा घेतला. दूरदृश्य प्रणालीच्या माध्यमातून काल झालेल्या या बैठकीत सचिव  आलोक कुमार, राज्य सरकारांचे वरिष्ठ अधिकारी आणि उर्जा निर्मिती कंपन्या  उपस्थित होते.
देशांतर्गत कोळशाच्या पुरवठ्यातील अडथळे लक्षात घेता वाढीव मागणी पूर्ण करण्यासाठी औष्णिक ऊर्जा प्रकल्पांमध्ये वापरला जाणारा कोळसा आयात करण्याचे महत्त्व मंत्री महोदयांनी अधोरेखित केले. राज्यांनी मिश्रणासाठी वापरल्या जाणाऱ्या कोळशाची मागणी नोंदवावी असा सल्ला त्यांनी दिला. जेणेकरुन मे 2022 पासून अतिरिक्त कोळसा वीज प्रकल्पांपर्यंत पोहोचू शकेल असे ते म्हणाले.
कोळसा कंपन्यांकडून मिळणाऱ्या कोळशाच्या प्रमाणात देशांतर्गत कोळसा सर्व वीज निर्मिती कंपन्यांना पुरवला जाईल असे माननीय मंत्री महोदयांनी सांगितले.
राज्यांनी कोळशाची गरज पूर्ण करण्यासाठी बंदिस्त खाणींमधून उत्पादन वाढवण्याचा सल्ला त्यांनी दिला ज्यामुळे नियोजित कोळशावरचा भार कमी होण्यास मदत होईल. राज्यांनी त्यांच्या वीज प्रकल्पांना कोळशाचा पुरवठा सुनिश्चित करण्यासाठी रेल्वे-सह-रस्ते  मार्गाने कोळशाची कमतरता भरून काढण्याची खातरजमा करून कृती करणे आवश्यक आहे यावर त्यांनी भर दिला. अशा परिस्थितीत जी राज्ये आरसीआर कोळसा उचलत नाहीत, त्यांचे वाटप रद्द केले जाईल आणि इतर राज्यांना देऊ केले जाईल. परिणामी संबंधित राज्येच त्यांच्या राज्यांमधील कोणतीही कमतरता आणि वीज-टंचाईसाठी जबाबदार असतील असे त्यांनी सांगितले.
सीईएने बैठकीत सादर केलेल्या आकडेवारीनुसार, तामिळनाडू आणि महाराष्ट्र राज्यांनी कोळसा आयात करण्यासाठी ऑर्डर दिली आहे.
आरसीआरच्या स्थितीवरही विचार केला गेला. यावेळी असे दिसून आले की आंध्र प्रदेश, कर्नाटक, मध्य प्रदेश, पश्चिम बंगाल, हरियाणा आणि उत्तर प्रदेश या राज्यांची वाटप केलेला कोळसा उचलण्याची कार्यवाही समाधानकारक नाही. या राज्यांना हा कोळसा उचलण्याची गती वाढवण्याचा सल्ला देण्यात आला होता, त्यात अयशस्वी झाल्यास हा आरसीआर कोळसा आवश्यक असलेल्या इतर वीज निर्मिती कंपन्याना वाटप केला जाईल.
पंतप्रधान कार्यालय
चित्त्यांवरील रोमहर्षक स्पर्धांमध्ये भाग घेण्याचे पंतप्रधानांनी नागरीकांना केले आवाहन
पंतप्रधान नरेंद्र मोदी यांनी लोकांना MyGov या संकेतस्थळावर उपलब्ध असलेल्या चित्त्यांवरील तीन रोमहर्षक स्पर्धांमध्ये भाग घेण्याचे आवाहन केले आहे.
आपल्या ट्विटरसंदेशामध्ये
पंतप्रधानांनी म्हणाले;
"आपण चित्ते पाहण्याची आतुरतेने वाट पाहत आहात, MyGov येथे तीन रोमहर्षक स्पर्धा जाहीर करण्यात आल्या आहेत ज्यात भाग घेण्याचे आवाहन मी आपणास करत आहे...
mygov.in/careforcheetah
mygov.in/cheetahnames
mygov.in/cheetah "
पंतप्रधान कार्यालय
आशियाई क्रीडा स्पर्धा 2022 मध्ये स्क्वॅश प्रकारात पुरुष संघाने सुवर्णपदक पटकावल्याबद्दल पंतप्रधानांकडून अभिनंदन
पंतप्रधान नरेंद्र मोदी यांनी हँगझोऊ येथे आशियाई क्रीडा स्पर्धा 2022 मध्ये स्क्वॉश प्रकारात सुवर्णपदक पटकावणाऱ्या सौरव घोषाल , अभय सिंग, हरिंदर संधू आणि महेश माणगावकर यांच्या पुरुष संघाचे अभिनंदन केले आहे.
पंतप्रधानांनी X वर पोस्ट केले:
“आशियाई क्रीडा स्पर्धेत नेत्रदीपक विजय मिळविल्याबद्दल आणि प्रतिष्ठेचे सुवर्णपदक मिळवून दिल्याबद्दल आपल्या सौरव घोषाल , अभय सिंग, हरिंदर संधू आणि महेश माणगावकर या प्रतिभावंत स्क्वॅश पुरुष संघाचे अभिनंदन. या प्रयत्नामुळे अनेक युवा खेळाडूंना या क्रीडा प्रकारात सहभागी होण्यासाठी आणि उत्तम कामगिरी करून दाखवण्यासाठी प्रेरणा मिळेल. भारताला अतिशय आनंद झाला आहे !
संरक्षण मंत्रालय
एअरो इंडिया 2023 मध्ये संरक्षण सचिवांनी अनेक संरक्षण शिष्टमंडळांशी केली चर्चा
बंगळुरू येथे एअरो इंडिया 2023 च्या निमित्ताने संरक्षण सचिव गिरीधर अरमाने यांनी 14 फेब्रुवारी 2023 रोजी अनेक संरक्षण शिष्टमंडळांची भेट घेतली.
संयुक्त अरब अमिरातीचे संरक्षण सचिव मतर सालेम अली मारान अल्दाहेरी यांच्या नेतृत्वाखालील युएई शिष्टमंडळासोबत त्यांची द्विपक्षीय बैठक झाली. त्यांनी विद्यमान संरक्षण सहकार्याच्या अनेक मुद्द्यांवर चर्चा केली आणि लष्कराच्या एअरो इंडिया मधील नियमित सहभागाबद्दल समाधान व्यक्त केले.
संरक्षण सचिवांनी म्यानमारचे संरक्षण उद्योग प्रमुख लेफ्टनंट जनरल कान मिंट थान यांच्या नेतृत्वाखालील शिष्टमंडळाची भेट घेतली. या बैठकीत सध्या सुरू असलेल्या संरक्षण सहकार्याच्या मुद्द्यांवर चर्चा झाली.
संरक्षण सचिवांची ब्राझील सोबत द्विपक्षीय बैठक झाली. ब्राझीलच्या शिष्टमंडळाचे नेतृत्व संरक्षण उत्पादन सचिवालयाचे प्रमुख मेजर ब्रिगेडियर रुई चागास मेस्किटा यांनी केले. त्यांनी संरक्षण संबंधी औद्योगिक सहकार्याच्या अनेक मुद्द्यांवर तसेच सहकार्य वृद्धिंगत करण्याच्या शक्यतांबाबत चर्चा केली.
संरक्षण सचिवांनी कंबोडियाच्या राष्ट्रीय संरक्षण मंत्रालयाचे सचिव जनरल युन मिन यांच्या नेतृत्वाखालील शिष्टमंडळाची भेट घेतली. त्यांनी दोन्ही देशांमध्ये सध्या सुरु असलेल्या सहकार्याचा आढावा घेतला आणि संरक्षण सहकार्य वृद्धिंगत करण्याच्या उपायांवर चर्चा केली.
बल्गेरियाच्या संरक्षण उपमंत्री कॅटरिना ग्रामॅटिकोवा यांच्यासोबत संरक्षण सचिवांच्या द्विपक्षीय बैठकीचे आयोजन करण्यात आले होते. संरक्षण औद्योगिक सहकार्याशी संबंधित मुद्द्यांवर यावेळी चर्चा झाली.
मॉरिशसचे पंतप्रधान कार्यालयाचे स्थायी सचिव केचन बालगोबिन यांच्या नेतृत्वाखाली मॉरिशसच्या शिष्टमंडळाने संरक्षण सचिव गिरीधर अरमाने यांची भेट घेतली. त्यांनी विद्यमान तसेच भविष्यातील संरक्षण सहकार्याच्या बाबीविचारात घेतल्या आणि महत्त्वाच्या मुद्द्यांवर आपली मते व्यक्त केली.
पर्यटन मंत्रालय
भारतात एमआयसीई उद्योगाला प्रोत्साहन देण्यासाठीच्या राष्ट्रीय धोरण आणि पथदर्शी आराखड्याच्या मसुद्यावर पर्यटन मंत्रालयाने मागवल्या प्रतिक्रिया
भारतात ग्रामीण पर्यटनाच्या विकासासाठी राष्ट्रीय धोरण आणि पथदर्शी आराखड्याच्या मसुद्यावर पर्यटन मंत्रालयाने मागवल्या प्रतिक्रिया
वैद्यकीय आणि आरोग्य पर्यटन यासाठीच्या राष्ट्रीय धोरण आणि पथदर्शी आराखड्याच्या मसुद्यावर पर्यटन मंत्रालयाने मागवला प्रतिसाद आणि सूचना
मंत्रालयाकडे 30 जून 2021 पर्यंत सूचना पाठवता येणार
नवी दिल्ली, 18 जून 2021
पर्यटन मंत्रालयाने एमआयसीई,अर्थात बैठका,प्रोत्साहन, परिषदा आणि प्रदर्शन उद्योगाची अपार क्षमता जाणून पर्यटनाच्या या विभागाच्या प्रोत्साहन आणि विकासासाठी काम सुरु केले आहे. एमआयसीई उद्योगाला प्रोत्साहन देण्यासाठी पर्यटन मंत्रालयाने राष्ट्रीय धोरण आणि पथदर्शी आराखड्याचा मसुदा तयार केला असून पर्यटन मंत्रालयाच्या संकेतस्थळावर https://tourism.gov.in/ ‘व्हाटस न्यू’ विभागात तो उपलब्ध आहे.
https://tourism.gov.in/sites/default/files/202106/Draft%20Strategy%20for%20MICE%20tourism%20June%2012.pdf
आत्मनिर्भर भारतासाठीच्या उपक्रमांतर्गत ग्रामीण पर्यटन विकासासाठी,पर्यटन मंत्रालयाने, राष्ट्रीय धोरण आणि पथदर्शी आराखड्याचा मसुदा तयार केला आहे. व्होकल फॉर लोकल अंतर्गत स्थानिक वस्तूंना प्रोत्साहन देण्याचा हा मंत्र घेऊन ग्रामीण पर्यटन आत्मनिर्भर भारत अभियानांमध्ये महत्वाचे योगदान देऊ शकते. ग्रामीण पर्यटन विकासासाठीचा राष्ट्रीय धोरण आणि पथदर्शी आराखड्याचा मसुदा तयार केला असून पर्यटन मंत्रालयाच्या संकेतस्थळावर https://tourism.gov.in/ ‘व्हाटस न्यू’ विभागात तो उपलब्ध आहे.
https://tourism.gov.in/sites/default/files/202106/Draft%20Strategy%20for%20Rural%20Tourism%20June%2012.pdf
आरोग्य देखभाल आणि पर्यटन हे जगातले वेगाने वाढणारे उद्योग क्षेत्र आहे.या उद्योगांच्या मिलाफाने वैद्यकीय मूल्य प्रवास, एमव्हीटीला प्रोत्साहन देण्यात येत आहे. यासाठी गेली काही वर्षे भारत हे उत्कृष्ट स्थान ठरत आहे. आयुष द्वारे पारंपारिक उपचार पद्धतीवर लक्ष केंद्रित करत,योग आणि तंदुरुस्ती यासाठी भारत हे लोकप्रिय स्थान ठरले आहे. पर्यटन मंत्रालयाने एमव्हीटीची मोठी क्षमता जाणून घेत वैद्यकीय पर्यटन विकास आणि प्रोत्साहन या दिशेने काम सुरु केले आहे. यासाठी पर्यटन मंत्रालयाने राष्ट्रीय धोरण आणि पथदर्शी आराखड्याचा मसुदा तयार केला असून पर्यटन मंत्रालयाच्या संकेतस्थळावर https://tourism.gov.in/ ‘व्हाटस न्यू’ विभागात तो उपलब्ध आहे.
https://tourism.gov.in/sites/default/files/202106/Draft%20Strategy%20for%20Medical%20and%20Wellness%20Tourism%20June%2012.pdf
मसुद्याला अंतिम रूप देण्यापूर्वी आणि मसुदा समावेशक राहावा यासाठी या तिन्ही राष्ट्रीय धोरण आणि पथदर्शी आराखड्यासाठी प्रतिक्रिया,सूचना मागवल्या आहेत. 30 जून 2021 पर्यंत पर्यटन मंत्रालयाच्या js.tourism[at]gov[dot]in, bibhuti.dash72[at]gov[dot]in, prakash.om50[at]nic[dot]in या ई मेल आयडी वर या सूचना आणि प्रतिक्रिया पाठवता येतील.
M.Chopade/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 102
कृषी मंत्रालय
डिजिटल शेतीमधील सार्वजनिक खाजगी भागीदारी या विषयावर चर्चासत्राचे आयोजन
नवी दिल्ली, 11 जुलै 2022
भारत सरकारच्या कृषी आणि शेतकरी कल्याण विभागाने जागतिक आर्थिक मंच , भारत यांच्या सहकार्याने आज डिजिटल शेतीमध्ये सार्वजनिक खाजगी भागीदारी या विषयावर भागधारकांचे एक दिवसीय चर्चासत्र आयोजित केले होते.
कृषी आणि शेतकरी कल्याण विभागाचे सचिव मनोज आहुजा या चर्चासत्राच्या अध्यक्षस्थानी होते. आहुजा यांनी शेतकऱ्यांना डिजिटल आणि हाय-टेक सेवांचे वितरण या विषयावरील धोरणात्मक दृष्टीकोन स्पष्ट करताना 2022-23 च्या केंद्रीय अर्थसंकल्पीय भाषणाचा संदर्भ दिला, ज्यात खाजगी कृषी तंत्रज्ञान क्षेत्रातील सहभागी घटक आणि कृषी मूल्य साखळीतील भागधारकांसह सार्वजनिक क्षेत्रातील संशोधन आणि विस्तार संस्थांचा सहभाग असल्याचे म्हटले होते.
त्यानंतर, राजीव चावला, मुख्य सूचना अधिकारी  यांनी डिजिटल शेतीसाठी सार्वजनिक खाजगी भागीदारीच्या संकल्पनात्मक रचनेबाबत आपले विचार मांडले. माहितीचे आदान प्रदान, तंत्रज्ञान प्रमाणीकरण आणि नवीन प्रोग्रामिंग कोडची चाचणी करण्यासाठी आवश्यक असलेल्या सँडबॉक्स प्रणालीची गरज यावरही त्यांनी आपले विचार व्यक्त केले.
प्रमोद कुमार मेहेरडा, सहसचिव  यांनी कृषी क्षेत्राचा कायापालट करणाऱ्या आधुनिक तंत्रज्ञानाचा समावेश असलेल्या डिजिटल शेतीच्या दृष्टिकोनाबद्दल माहिती दिली. डिजिटल शेतीची क्षमता ओळखण्यात प्रत्येक भागधारकाच्या भूमिकेवरही त्यांनी भर दिला.
अजित केसरी, अतिरिक्त मुख्य सचिव, कृषी विभाग, मध्य प्रदेश यांनी देखील राज्याच्या दृष्टीकोनातून डिजिटल शेती आणि त्याच्या संभाव्यतेबाबत विचार मांडले. त्यांनी कृषी क्षेत्रात तंत्रज्ञान आणण्यासाठीच्या आराखड्याच्या गरजेवर भर दिला.
या चर्चासत्रात अनेक राज्य सरकारे, राज्य कृषी विद्यापीठे, भारतीय कृषी संशोधन संस्था, ॲग्रीटेक स्टार्ट-अप, कृषी उद्योग, बँका, थिंक टँक, नागरी संस्था आणि शेतकरी संघटनांसह विविध भागधारकांमधील 140 हून अधिक सदस्य सहभागी झाले होते.
S.Patil /S.Mukhedkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 156
पंतप्रधान कार्यालय
पंतप्रधान नरेंद्र मोदी यांनी अभियंता दिनानिमित्त सर एम. विश्वेश्वरय्या यांच्या अतुलनीय योगदानाचे स्मरण केले.
अभियंता दिनानिमित्त आपण सर्वजण सर एम. विश्वेश्वरय्या यांच्या अतुलनीय योगदानाचे स्मरण करत आहोत. भविष्यातील अभियंत्यांच्या कित्येक पिढयांना त्यांच्या कार्यातून त्यांचं वेगळेपण सिद्ध करण्यासाठी सर विश्वेश्वरय्या प्रेरणा
देत राहोत. मी मागील एका मन की बात #MannKiBaat कार्यक्रमात याविषयी बोललो होता, त्याविषयीचा भाग इथे देत आहे.
असे ट्विट पंतप्रधानांनी केले आहे.
गृह मंत्रालय
केंद्रीय गृह आणि सहकार मंत्री, अमित शाह यांनी राकेश झुनझुनवाला यांच्या निधनाबद्दल व्यक्त केला शोक
श्री. झुनझुनवाला यांचा शेअर बाजारातील दीर्घ अनुभव आणि समज यामुळे असंख्य गुंतवणूकदारांना प्रेरणा मिळाली, असे अमित शहा यांनी म्हटले आहे.
त्यांच्या तेजीसूचक दृष्टीकोनासाठी ते नेहमीच लक्षात राहतील
केंद्रीय गृह आणि सहकार मंत्री अमित शहा यांनी श्री.राकेश झुनझुनवाला यांच्या निधनाबद्दल शोक व्यक्त केला आहे.
आपल्या ट्विटरवरघर शोकसंदेशात अमित शाह यांनी म्हटले आहे की, “राकेश झुनझुनवाला जी यांच्या निधनाची बातमी ऐकून तीव्र दुःख झाले. शेअर बाजाराविषयीचा त्यांचा प्रचंड अनुभव आणि समज यामुळे असंख्य गुंतवणूकदारांना प्रेरणा मिळत राहिली आहे.त्यांच्या तेजीसूचकतेसंदर्भातील दृष्टीकोनासाठी ते नेहमीच लक्षात राहतील.त्यांच्या कुटुंबियांचे मी सांत्वन करतो. ओम शांती शांती.”
सुक्ष्म, लघु आणि मध्यम उदयोग मंत्रालय
स्थानिक परिस्थितीला योग्य अशा वृक्षांच्या लागवडीचे नितीन गडकरी यांचे एमएसएमई क्षेत्राला आवाहन
नवी दिल्ली, 12 जुलै 2019
केंद्रीय सूक्ष्म, लघु आणि मध्यम उद्योग मंत्री तसेच रस्ते वाहतूक व महामार्ग मंत्री नितीन गडकरी यांनी सर्व उद्योग संस्थांना आणि नोंदणीकृत सूक्ष्म, लघु आणि मध्यम उद्योगांना पत्र लिहिले आहे. यंदाच्या पावसाळ्यात अधिकाधिक वृक्ष लागवड करण्याचे आवाहन गडकरी यांनी या पत्राद्वारे केले आहे. प्रत्येक लघु उद्योगाने किमान 5 झाडे लावावीत. मध्यम उद्योगाने किमान 50 तर सूक्ष्म उद्योगाने शक्य होतील तेवढी झाडे लावावीत. या झाडांची निगाही राखली जावी, असे आवाहन गडकरी यांनी केले आहे. झाडे कडूनिंब, पिंपळ इत्यादी प्रकारची देशी आणि स्थानिक परिस्थितीला योग्य असावीत. राष्ट्रीय किंवा राज्य महामार्ग तसेच जिल्हा मार्गांलगतही ही झाडे लावता येतील, असे गडकरी यांनी सुचवले आहे.
B.Gokhale/S.Kakade/P.Kor
(Visitor Counter : 67